25 лютага 2014Міжнародны круглы стол “Т. Р. Шаўчэнка і ўплыў яго творчасці на духоўны свет славянскіх народаў”19 лютага 2014 г. Трус М.В., член рэдкалегіі часопіса “Роднае слова”, загадчык кафедры беларускай філалогіі БДТУ, прыняў удзел у рабоце Міжнароднага круглага стала “Т. Р. Шаўчэнка і ўплыў яго творчасці на духоўны свет славянскіх народаў”, прымеркаванага да 200-годдзя з дня нараджэння класіка ўкраінскай літаратуры. Арганізатарамі мерапрыемства, што праходзіла ў Нацыянальнай бібліятэцы Беларусі, выступілі Пасольства Украіны ў Рэспубліцы Беларусь, Таварыства дружбы “Беларусь – Украіна”, Мінскае грамадскае аб’яднанне ўкраінцаў “Заповіт”, філалагічны факультэт БДУ і інш. У круглым стале бралі ўдзел вядучыя навукоўцы-ўкраіністы Беларусі і Украіны. Дацэнт Трус М.В. выступіў з дакладам “Шаўчэнказнаўства ў святле найноўшых даследаванняў”, а таксама прэзентаваў украіназнаўчыя матэрыялы лютаўскага нумара часопіса “Роднае слова”.